  Майя Бывальцева Ӧнер устолыкъя вожвылъяськонын вормем Удмуртиысь МЧС-ысьспасатель-кинолог Ольга Тимофеева Приволжск федерал округъя одӥгез устоез луэ. Иворъёсъя «Удмуртия» агентстволы со сярысь вераз удысэтлэн улосвылъя Валтӥсь управлениысьтыз пресс-службалэн кивалтӥсезлэн воштӥсез Вероника Митрофанова. «Кинологъёслэн службаязы со кемалась ни, бадӟым опытэн кинолог. Туннэ нуналлы со пуныеныз ӵош Удмуртиын гинэ ӧвӧл, Приволжск федерал округъя но одӥгез устоез». — вераз Вероника Митрофанова. Солэн кылъёсызъя, Ольга Тимофеева Жесси нимо немец овчаркаеныз ӵош адямиосты шедьтылӥз. 2016-тӥ арын «Восток» гараж кооперативын куашкам улысь шугадӟисьёсты утчаку, кинологлэн пуныез кык бырем муртъёслэсь мугоръёссэс шедьтӥз. Со сяна, Ольга Тимофеевалэн кивалтэмез улсын волонтёръёслэсь-кинологъёслэсь группазэс кылдытӥзы. Та дыре отын 12 кинологической расчётъёс. Али Ольга Тимофеева лабрадор выжыысь эшшо кык пуныосты будэтэ но дышетэ. Удмуртиысь МЧС-ын 2 удысужлыко кинологъёс ужало. Тегъёс: Мерлык Ижкар МЧС Удмуртия пӧйшуръёс  